**9/2017**

**פרוטוקול ישיבת וועד שהתקיימה ביום א' 18 ביוני 2017**

הישיבה התקיימה חדר הסמינרים, מכון ב"ג לחקר ישראל והציונות. נקבעה לשעה 21:00.

משתתפים: **גיא רותם, מיכל מויאל, מיכל ארנון, אביבה לוי, אדם סלע**.

התנצלו: **דובי רול, רחל גור.**

נוכחים: **רחל ביטון, מריאלה לידרמן, ערן פורת, ניצן שטריימר, הדס אדר, מוטי אברג'יל, שמוליק מלול, רועי ליפשיץ, אבשה כהן, ענת וולקני, עופר בילר, אורלי גלעד.**

**סדר יום:**

1. **אישור פרוטוקול 4/6/17.**
2. **אישור תוכנית עבודה גינון וניראות.**
3. **תאום ציפיות אל מול ההצל"ח.**
4. **עבודת נוער בחודשי הקיץ.**
5. **קבורה בבית העלמין לאור עתודות הקרקע.**
6. **פסל הציפור.**
7. **בקשתו של גיא רותם לחזור כנציג חינוך בועד.**
8. **שימושים בקרקע הציבורית הפתוחה מצפון לשכונת נווה בוקר.**
9. **שונות.**

**דיון:**

1. **בחירת יו"ר לישיבה** - גיא נבחר פה אחד.
2. **אישור פרוטוקול 4/6/17** - יאושר בישיבה הבאה.
3. **אישור תוכנית עבודה גינון ונראות –** שמוליק מלול מציג את תוכנית העבודה שיש לאשר. המכרז הראשון דרש העסקה של 4 עובדים, מכוון שההצעות לא עלו בקנה אחד עם תקציב הועד, יצא מכרז נוסף להעסקה של 2 עובדים האחראיים לגינון ולניקיון היישוב. שמוליק תושב המדרשה, נראות היישוב חשובה לו מאוד, לכן לפי הצורך מוסיף עובדים נוספים למה שהוגדר במכרז, על חשבונו. הופעל גם מטאטא כביש כפי שמתבקש מהמכרז.

הועד מתבקש לאשר את תוכנית העבודה.

התשתיות ישנות ויש עבודה רבה. מבקשים לבחון החלפה של תשתיות באופן יזום.

**החלטה**: ועד היישוב מאשר את תוכנית העבודה. ליאת, נא לצרף את התוכנית לפרוטוקול

1. **ההנהלה הציבורית לחינוך** – מספר נושאים שהועד מעוניין להעלות:

* מטרות ההצל"ח והיעדים.
* מעבר בטוח נווה בוקר א'.
* סיירת הורים.
* צהרון א' – ג'
* אולם ספורט.

ההצל"ח מבקש לדעת מה המנדט הניתן לו ע"י הועד. הוקמה במקביל לועדה הציבורית לחינוך, גם עמותת חינוך.

ההצל"ח הוקם מתוך תפיסה, שלניהול החינוך ברזולציה גבוהה יש להיעזר באנשים נוספים העוסקים רק בזה (בדומה לועדת תכנון ועוד) כך שייסיעו לועד לקבל החלטות המובאות ממה שקורה בשטח. הורי הילדים רצו להיות שותפים להחלטות. אופי ההצל"ח משתנה לפי המתנדבים הפעילים בו.

הועד מבקש להבין כיצד ההצל"ח פועל, מי החברים בו? האם ואם כן מי היו"ר?

בשוטף, ההצל"ח עובד מול מנהלות הגנים והחינוך הקהילתי המשלים.

לתחושת חברי ההנהלה הציבורית לחינוך, הגוף הפך ללא רלוונטי. המטרות לא השתנו, תהליך העבודה השתנה.

חשוב שהדברים יהיו ברורים, תהליכי עבודה מסודרים.

לתחושתם, קיצוץ התקציב, פגעה מאוד באמון בין ההצל"ח לבין הועד.

אפשר ליזום ולפתח פרויקטים שונים לטובת החינוך ביישוב.

ההנהלה הציבורית לחינוך, מייעצת לועד היישוב, מי שמקבל את ההחלטה הסופית הוא הועד. לא תמיד תהיה הסכמה על הנושאים.

הדס אדר מציעה שההצל"ח יציג לוועד תוכנית עבודה מסודרת בהתאם לתקציב הקיים. ובנוסף להציע דרכים ואף לפעול למען הבאת כספים ומלגות.

חשוב שתהיה זרוע נוספת לועד שתעסוק בחינוך. הועד צריך את העזרה של ההצל"ח.

**החלטה:** מסמיכים (למעשה מאשררים שוב) את ההצל"ח כגוף מייעץ ומלווה לועד. מבקשים כי ההצל"ח יגיע עם תוכנית מובנת בכפוף למסגרת התקציב המאושרת ע"י הועד.

**החלטה:**

גיא רותם נבחר להיות נציג הועד בישיבות ההצל"ח (במקום דובי שביקש לסיים את תפקידו) הועד מבקש שיהיה נציג אחד קבוע שיגיע לישיבות הועד (רצוי שייבחרו יו"ר – ואז הוא גם יהיה הנציג)

**נושאים נוספים שעלו, במסגרת הדיון עם ההנהלה הציבורית לחינוך:**

* **צהרון א' – ג' –** הדס אדר מבקשת להעלות את הנושא.

השנה היו 15 ילדים במבנה הצהרון. נוצרה קבוצה מאוד מלוכדת. הפעילות מתקיימת בין השעות 13:30 ל 16:00 וכוללת ארוחת צהריים חמה.

הדס בדקה היתכנות לפעילות הצהרון לשנת הלימודים תשע"ח כרגע רשומים 22 ילדים.

הועד כבר קיבל החלטה שפעילות הצהרון חשובה מאוד ויש לעשות מאמצים על מנת שהפעילות תמשיך.

אך בד בבד, אין להתעלם מהקושי הרב בגיוס כוח אדם.

מחדדים כי החלטת הועד הייתה ברורה, שהועד ממשיך את פעילות הצהרון.

מבקשים את עזרת ההצל"ח, במציאת כוח אדם מתאים.

* **אולם ספורט –** מאז פסח אולם הספורט סגור. מבינים כי בעיה של לחץ מים מונעת את פתיחת האולם. חשוב שהעניין יועלה ע"י חברי המליאה, צריך ללחוץ ולגרום לדברים לקרות.

**סיכום :** הועד יפנה למועצה בבקשה נוספת לפתוח את אולם הספורט עוד במהלך הקיץ. ועד הורים מרכזי של בי"ס צין יוציא מכתב מטעמו בנושא. חברי המליאה יעלו את הנושא בישיבת המליאה.

* **עמותת חינוך –** ההצל"ח מבקשים לדעת האם לועד יש אג'נדה בנושא עמותת החינוך? העמותה הוקמה בחיפזון בעיקר לצורך פתיחת גןרביעי מוכר שאינו רשמי. הולבשו עליה עוד מטרות שהן לא ברורות. הועד טרם קיים דיון מעמיק בנושא. ידוע כי לעמותה יש יכולות שלועד אין. יש לייצר תיקי פרויקט ולמצוא תורמים.

**סיכום**: הועד יקיים דיון מעמיק בנושא עמותה החינוך. במקביל להתקדמות עבודת חברי ועד העמותה לגיבוש מטרותיה והמשך פעילותה

1. **עבודת נוער בחודשי הקיץ** - מיכל ארנון מבקשת לשתף את בני הנוער בעבודות הגינון והניקיון בחודשי הקיץ. אביבה אחראית תחום מוניציפליה טוענת, שהבעיה שאין מי שיפקח על העבודה ושבפועל , בבחינת עלות מול תועלת זה לא כדאי. מיכל ארנון מציעה לרכז את הנושא.

**החלטה:** מיכל ארנון תרכז את עבודת הנוער ביישוב מול שמוליק ואביבה ותנסה לפעול לגיוס הורים נוספים.

1. **קבורה בבית העלמין לאור עתודות הקרקע** – האם יכולים לקבל את בקשתו של בנג'יס להיקבר בבית העלמין?

הצבעה: בעד – אדם, גיא, מיכל מויאל, מיכל ארנון אביבה – נגד.

החלטה: מאושר . ייצא מכתב תשובה לאביגד וונשק. עלות – בהתאם לחוק.

בנוסף, הועלה רעיון לפתוח את בית העלמין לקבורה של כל מבקש.

הנושא יעלה לדיון חוזר בישיבה אחרת מתוך הבנה שיש חברי ועד נוספים שמתנגדים לנושא.

1. **פסל הציפור** – חשוב שפסל הציפור ישאר ביישוב. עולה טענה על האופן הספונטני שבו התנהל העניין. יש ליצור קשר עם האומנים על מנת לצמצם עליות. יש למצוא פתרון לינה וכלכלה לעובדים.

לטענת חלק מחברי הועד התהליך לא היה תקין, אין לועד יכולת לסגור את הצבת הפסל בסכום סביר.

מנגד הועלו דעות כי כאשר נקרית הזדמנות, כדאי לנצל אותה אם בסופו של דבר ברור שהעלות הסופית פחותה מעלות אמיתית. במצב הזה – היתה הזדמנות נהדרת והיתה תמימות דעים של מרבית חברי הועד לעניין.

מיכל מויאל תדבר עם האומנים ותנסה לצמצם העלויות.

1. **לאור בקשתו של דובי לסיים תפקידו כנציג הועד בהצל"ח גיא הציע עצמו לחזור לתפקיד– מאושר פה אחד.**

חשוב שנציג הוועד בהצל"ח, להלן גיא, יעדכן וידווח בלבד, החלטות סופיות יתקבלו רק במסגרת ועד היישוב.

1. **שימושים בקרקע הציבורית הפתוחה מצפון לשכונת נווה בוקר –** ידון בישיבה הבאה.
2. שונות

* **העלאת גביית הארנונה** לאור השאלות הרבות שעולות, אורלי תבקש מאמיר מסמך מסודר בעניין בכדי שחברי הועד יוכלו לקבל החלטה מושכלת.
* **חברי הועד ביקשו פירוט של השטחים – מבני ציבור (תאגיד, אוניברסיטה, פרטי וכו).**

רשמה: **אורלי גלעד**